En Jelse 


Musikk betyr mye for meg, og har vært uhyre viktig under utarbeidelsen av denne 
boken. Jeg kunne neppe ha skrevet det jeg har gjort uten musikk som inspirator og 
ledsager. Derfor finner jeg det riktig å nevne ved navn en del av de musikere, artis- 
ter og sammenslutninger av slike hvis arbeider har fulgt meg i år etter år på grunn 
av energien de gir og tankene de setter i sving. 

Mange ville ha plassert denne musikken i kategorien keltisk. Men siden det er 
betydelig strid i fagmiljøene om hva dette begrepet egentlig kan sies å innbefatte, 
er nok en bedre betegnelse irsk og skotsk musikk, eller musikk som inneholder 
elementer hentet fra de musikalske tradisjonene i Irland og Skottland. 

Ved å nevne noen av representantene for slik musikk her, håper jeg dessuten 
å bidra til at den blir oppdaget og verdsatt av enda flere, og de lesere som måtte 
velge å begynne å utforske den, vil kanskje også lettere forstå hvorfor denne boken 
er blitt som den er blitt. 


Altan, Dönal Lunny, Enya, Joanie Madden, Karen Matheson, Loreena McKennitt, 
Lånasa, Méav, Moya Brennan, Mychael Danna, Susan McKeown, The Dubliners, 
The Tannahill Weavers. 


Til alle disse føler jeg en dyp takknemlighet. Akk, hvor mye glede deres arbeider 
har gitt meg! Hvor mye ettertanke de har åpnet sinnet for, hvor mange drømmer 
de har fostret! 


Jeg ønsker også å rette en stor takk til Stephen G. Evans og hans far, Dr. Eric V. 
Evans, samt til Trond Skovdahl og Alastair Laurence, for deres verdifulle tilbake- 
meldinger underveis. 


